Daily Trading Strategy (บ่าย) – บล.ธนชาต
Daily Trading Strategy (บ่าย) - บล.ธนชาต
14 มิ.ย. 2559

SET รีบาวด์ฟื้นตัวขึ้น… “ซื้อ” BEAUTY แนวโน้มการเติบโตกำไรสูง
ดัชนี SET อยู่ที่ 1,428.80 จุด +6.94 จุด +0.49% ปริมาณซื้อขาย 19,480 ลบ.
แนวรับ :  1,420 / 1,412   แนวต้าน :  1,432 / 1,438
 
สรุปทิศทางและแนวโน้มตลาด
SET ปรับตัวบวกสวนทางกับหุ้นภูมิภาคที่ส่วนใหญ่ปรับตัวลง: หนุนโดยการปรับขึ้นหุ้นกลุ่มสื่อสาร และการรีบาวด์ทางเทคนิคของหุ้นกลุ่มธนาคาร…คาด SET ยังอยู่ระหว่าง “พักฐาน” แม้คาดยังไม่มีมีปัจจัยใหม่จากการประชุมธนาคารกลางประเทศหลัก เช่น สหรัฐฯ, ญี่ปุ่น และอังกฤษ สัปดาห์นี้ แต่ความกังวล Brexit ที่เพิ่มมากขึ้น หลังผลสำรวจล่าสุดค่อนข้างก้ำกึ่ง ขณะที่วันลงประชามติ 23 มิ.ย. ที่ใกล้เข้ามา จะสร้างความผันผวนให้กับตลาดหุ้น ดังนั้น แม้ว่าระยะสัปดาห์จะยังคงมุมมองบวกว่า SET จะกลับไปทดสอบ 1,450/60 จุด
“ซื้อ” Beauty…กำไรยังเติบโตสูงต่อเนื่อง: จาก 1) แนวโน้มการเติบโตที่แข็งแกร่งของตลาดเครื่องสำอางค์ในประเทศ โดยใน 8 ปีที่ผ่านมา โต 8-10% ต่อปี 2) Beauty มีส่วนแบ่งการตลาดมากขึ้น จากการเติบโตดีของยอดขายสาขาเดิม 10% ต่อปี และการขยายสาขาทั่วประเทศ 50 สาขาต่อปี ซึ่งจะช่วยให้เกิดการประหยัดจากขนาด 3) แผนการขยายมูลค่าแบรนด์ไปยังต่างชาติได้คืบหน้าไปอีกขั้น จากรายได้ที่มาจากนักท่องเที่ยวไปเป็นรูปแบบการส่งออก และร้านค้าในกลุ่มประเทศ CLMV ทั้งหมดนี้คาดจะช่วยให้กำไรปี 2016 เติบโต +38% และ 25-30% ปี 17-18 ทางเทคนิคฟื้นตัวขึ้นทดสอบ All Time High ที่ 7.30 และถัดไปที่ 7.50 บาท
 
BEAUTY แกว่งตัวขึ้น ทดสอบ All Time High ที่ 7.30 และถัดไปที่ 7.50 บาท
 
หุ้นที่น่าสนใจทางเทคนิค
BANPU “ซื้อ” ราคาหุ้นฟื้นตัวขึ้นทะลุ Downtrend Line ด้วยรูปแบบ Double Bottom พร้อมปริมาณการซื้อขายสูงสนับสนุน สอดคล้องกับเครื่องมือ MACD ชี้ขึ้นมีแนวโน้มเป็นบวก เป็นจังหวะซื้อเก็งกำไร มีแนวต้านแรกที่ 13.10 บาท และถัดไปที่ 13.50 บาท
TASCO “ซื้อ” ราคาหุ้นแกว่งขึ้นต่อหลังพักตัวด้วยแท่งเทียน Rising Three Method พร้อมปริมาณการซื้อขายหนาแน่น สอดคล้องกับเส้นค่าเฉลี่ยทำ Golden Cross เป็นจังหวะเก็งกำไร มีแนวต้านแรกที่จุดสูงก่อนหน้า 28.00 บาท และถัดไปที่ 30.00 บาท
BWG “ซื้อ” ราคาหุ้นเริ่มฟื้นตัวขึ้นที่แนวเส้นค่าเฉลี่ย 1 เดือน ด้วยแท่งเทียน Bullish Piercing Line พร้อมปริมาณการซื้อขายเริ่มกลับมาสูงขึ้น สอดคล้องกับเครื่องมือ DI+ ตัด ADX ขึ้น เป็นจังหวะซื้อเก็งกำไร มีแนวต้านแรกที่ 1.96 บาท และถัดไปที่ 2.02 บาท